Návrh

Nariadenie vlády Slovenskej republiky

z ............ 2002

o obmedzení výdavkov politických strán a hnutí na propagáciu pred voľbami do Národnej rady Slovenskej republiky

Vláda Slovenskej republiky podľa § 2 písm. b) a § 3a ods. 1 písm. a) zákona Národnej rady Slovenskej republiky č. 239/1994 Z. z. o obmedzení výdavkov politických strán a hnutí na propagáciu pred voľbami do Národnej rady Slovenskej republiky (ďalej len „zákon“) nariaďuje:

§ 1

Za úhradu platenej inzercie alebo reklamy v periodickej tlači podľa § 2 písm. b) zákona sa považuje najmä úhrada uverejnenia inzercie alebo reklamy v periodickej tlači.

§ 2

Za úhradu reklamy alebo sponzorovanie relácie v rozhlasovom a televíznom vysielaní podľa § 2 písm. b) zákona sa považuje najmä 
a)	úhrada výroby reklamy alebo relácie,
b)	úhrada materiálu a prostriedkov potrebných na výrobu reklamy alebo relácie,
c)	úhrada odmeny za každé použitie autorského diela,
d)	úhrada vysielacieho času.

§ 3

Za úhradu ceny reklamy umiestnenej na verejnom priestranstve (ďalej len „billboard“) podľa § 2 písm. b) zákona sa považuje najmä 
a)	úhrada materiálu a prostriedkov na výrobu billboardu, 
b)	úhrada výroby billboardu,
c)	úhrada vylepenia billboardu,
d)	úhrada prenájmu priestoru na vylepenie billboardu,
e)	úhrada odmeny za každé použitie autorského diela.

§ 4

Správa o výdavkoch na propagáciu pred voľbami podľa § 3a ods. 1 písm. a) zákona musí byť rozčlenená na výdavky na úhradu členenú podľa § 1 až 3 tohto nariadenia vlády.

§ 5

Toto nariadenie vlády nadobúda účinnosť dňom vyhlásenia.